'Ja nisam u sukobu interesa! Moj opoziv? Ma, to je smiješno'

Neki kažu da ako izgubimo možemo platiti milijarde kuna. Razmišljam i o skupim troškovima za odvjetnike. Arbitraža ide dalje, pitanje je može li se ona zaustavit - poručio je Karamarko

<p>Tomislav Karamarko u srijedu popodne rekao je kako nije u sukobu interesa dodavši da o tome više neće govoriti dok Povjerenstvo ne završi rad:</p><p>- Danas je počelo raditi Povjerenstvo, <strong>ja znam da nisam u sukobu interesa</strong>. Dok ono ne završi rad, ja neću pričati o tome. Dopustite da kad to prođe, onako kako očekujem da će proći, da imam pravo izraziti mišljenje o INA-i, MOL-u i poziciji Hrvatske. Svatko od nas može utjecati na to, Sabor, Vlada, logika interesa RH... Ja ne vidim u čemu je problem ako kažem da <strong>više trebamo razgovarati, a manje se suditi</strong>. Neki kažu da ako izgubimo možemo platiti milijarde kuna. Razmišljam i o skupim troškovima za odvjetnike. Arbitraža ide dalje, pitanje je može li se ona zaustaviti. Molimo Boga da je dobijemo - poručio je Karamarko za <a href="http://dnevnik.hr/vijesti/hrvatska/tomislav-karamarko-u-intevjuu-za-novu-tv-o-sukobu-interesa---437540.html"><strong>Novu TV </strong></a>i pojasnio da on svojim stavom oko arbitraže <strong>brani nacionalne interese</strong>.</p><p>Na pitanje je li moralno da kao političar sudjeluje u odlučivanju oko Ine i MOL-a, Hrvatske i Mađarske, Karamarko odgovara:</p><p>- Isuse Bože, koliko neistinitih tvrdnji u samom pitanju. Što je neupitno? Dakle, 2012. je supruga potpisala ugovor s firmom gospodina Petrovića, radila je poslove marketinga i PR-a. 2012., prije nego što sam postao predsjednik HDZ-a i taj ugovor prekinuli su u momentu kad se znalo da ću postati član Vlade. Prema tome, o čemu govorimo?<strong> Postoji ne samo taj ugovor moje supruge. To je ugovor privatnih firmi. Postoji ih više, o čemu govorimo?</strong></p><h2>'U Finskoj sam slušao predavanja'</h2><p>Karamarko je odbacio tvrdnje da je u Finskoj lobirao i dodao da je tamo bio <strong>pozvan na gospodarski forum</strong> gdje je slušao predavanja. Komentirao je i optužbe vezane za njegov privatni odnos s onima koji zagovaraju interese MOL-a:</p><p>- Neću dopustiti <strong>da itko ugrožava moju obitelj</strong> preko paušalnih procjena. Ovdje ne postoji nikakav slučaj, za razliku od slučaja Žužul. Imali smo ministre čije su supruge konkretno poslovale u sferi energetike. Ništa od toga nisu bile afere, a danas se izmišlja afera koja to nije. Zar dvije privatne tvrtke, ili jedna privatna tvrtka ne može imati poslovne ugovore s drugim tvrtkama? Zar je to poslao problem? Pojavio se nekakav Gavrilović. Ponovit ću ono što sam kolegama ponovio. Zar doista sondiranje plasmana pašteta i mesnih doručaka, evo sad malo karikiram, ugrožava nacionalnu sigurnost. Je li to sukob interesa? O čemu govorimo? Ako se ova afera, ako je to doista poticanje za malo poduzetništvo, onda je to katastrofa. Na koji način mi mislimo uopće raditi? Pazite, nanosi se <strong>velika šteta jednoj maloj firmi, od koje živi šest, sedam obitelji</strong>. Na pamet pričam. Budimo oprezni kad su ovakve stvari u pitanju.</p><p>- Zar ja moram <strong>otkriti sve klijente svoje supruge</strong>, koja se bavi PR-om i marketingom? Mislim da ni ne mogu to - kaže Karamarko.</p><p>Karamarko je rekao i kako su<strong> odnosi u Vladi dobri</strong> te da neće biti prjevremenih izbora.</p><p>- Ova Vlada je stabilna dok HDZ to želi. A mi to želimo. Pošto su počeli pozitivni trendovi i dobre reakcije iz Bruxellesa, iz MMF-a, ne vidim razloga da se situacija mijenja, dapače. Prijevremeni izbori nikako, to je<strong> preveliki gubitak vremena</strong> i nemamo prava na to - kaže Karamarko.</p><h2>'Opoziv? Ma to je smiješno!'</h2><p>Zahtjev oporbe za njegovim opozivom nazvao je smiješnim:</p><p>- Koliko sam razumio kolege iz Mosta, oni čekaju rješenje Povjerenstva za sukob interesa i nakon toga će odlučiti što će napraviti.<strong> Taj zahtjev za opoziv je više nego smiješa</strong>n. jer ide od onih koji su četiri godine urušavali sustav ove države i gospodarski i sigurnosno, kako god hoćete.</p><p>Podsjetimo, danas je <strong>Povjerenstvo za odlučivanje o sukobu interesa</strong> odlučilo pokrenuti postupak u predmetu Karamarka kako bi utvrdilo nalazi li se u sukobu interesa zbog poslovnog odnosa između njegove supruge Ane i njegova prijatelja Josipa Petrovića, lobista mađarskog MOL-a.<br/> </p>